1.pielikums

Cenu aptaujas “Talsu novada bezpiederīgo mirušo apbedīšanas pakalpojuma

sniegšana un kapavietu labiekārtošana” (atkārtota) ID Nr. TNPz 2022/33

**TEHNISKĀS SPECIFIKĀCIJAS**

“Talsu novada bezpiederīgo mirušo apbedīšanas pakalpojuma sniegšana un kapavietu labiekārtošana” (atkārtota)

Pakalpojuma mērķis – nodrošināt Talsu novada administratīvajā teritorijā bezpiederīgo un nezināmo personu kremāciju un apbedīšanu. Talsu novada pašvaldība sadarbība ar Talsu novada Sociālo dienestu apbedīšanu, pamatojoties uz Talsu novada domes 2016. gada 29. septembra saistošo noteikumu Nr. 19 “Talsu novada kapsētu darbības un uzturēšanas noteikumi” 33. punktu, veic šādos kapos - Eglaines, Pūckalna, Maķu, Melnsila, Kaltenes, Valgalciema vai Āžu kapos.

Pretendentam no 2022. gada 1. aprīlim līdz 2023. gada 31. martam, pēc informācijas saņemšanas no Pasūtītāja, ir jāveic šādas norādītās darbības:

1. Personu apbedīšanu nodrošināt ievērojot Ministru kabineta 2010. gada 29. jūnija noteikumos Nr. 600 “Kremācijas noteikumi”, Ministru kabineta 2007. gada 27. marta noteikumos Nr. 215 “Kārtība, kādā veicama smadzeņu un bioloģiskās nāves fakta konstatēšana un miruša cilvēka nodošana apbedīšanai”, Talsu novada domes 2016. gada 29. septembra saistošie noteikumi Nr. 19 “Talsu novada kapsētu darbības un uzturēšanas noteikumi” un citos normatīvajos aktos noteiktās prasības.
2. Bezpiederīgo mirušo apbedīšanas pakalpojuma sniegšana un kapavietu labiekārtošana.
3. Nodrošināt specializētā transporta pakalpojumus mirušā transportēšanai.
4. Nodrošināt mirušā uzglabāšanu morgā.
5. Ja normatīvajos aktos noteiktajā kārtībā ir atļauta mirušās personas kremācija, pakalpojuma sniedzējam jānodrošina:
	1. nelaiķa transportēšana (aizvešana, nešana);
	2. nelaiķa apmazgāšana, apģērbšana, iezārkošana;
	3. kremācijas zārks;
	4. kremācija;
	5. kapsulu ar mirušo pelniem glabāšana līdz apbedīšanai;
	6. kapsulu ar mirušo pelniem apbedīšana Eglaines, Pūckalna, Maķu, Melnsila, Kaltenes, Valgalciema vai Āžu kapos, kur pakalpojuma sniedzējam jānodrošina kapavietas planēšana un nolīdzināšana;
	7. mirušās personas datu uzskaite un saglabāšana atbilstoši normatīvo aktu prasībām;
	8. akmens plāksnes ar mirušo personu datiem (vārds, uzvārds, dz. laiks *dd.mm.gggg.,* miršanas laiks *dd.mm.gggg.)* uzstādīšana, plāksnes izmērs, platums 30 cm, augstums 20 cm. Piemiņas vietā nepieciešams ievest melnzemi un iesēt zālienu, attiecīgās piemiņas plāksnes uzstādāmas vienā līmenī ar zemi, lai atvieglotu attiecīgās teritorijas kopšanu;
	9. kremēta bezpiederīgā pelni glabājas pie pakalpojuma sniedzēja, kas saskaņā ar līgumu veic bezpiederīgo kremēšanu. Vienā kapavietā apbedī no 1 līdz 6 kapsulām ar bezpiederīgo mirušo pelniem. Apglabāšana iepriekš jāsaskaņo ar kapsētas pārzini;
6. Ja atbilstoši normatīvajiem aktiem nav atļauta mirušās personas kremācija, pakalpojuma sniedzējam jāveic mirušā apbedīšana zārkā Eglaines, Pūckalna, Maķu, Melnsila, Kaltenes, Valgalciema vai Āžu kapos nodrošinot:
	1. nelaiķa apmazgāšanu, apģērbšanu, iezārkošanu;
	2. zārka aprīkošanu ar piederumiem (mirušā gultiņa, spilvens, palags);
	3. nelaiķa (zārka) transportēšanu (aizvešanu, nešanu līdz kapa vietai ), nolaišanu kapā;
	4. kapa rakšanu un aizbēršanu un kapa kopiņas izveidošanu;
	5. akmens plāksnes ar mirušās personas datiem (vārds, uzvārds, dz. laiks dd.mm.gggg., miršanas laiks dd.mm.gggg.) vai numuru uzstādīšanu, plāksnes izmērs, platums 30 cm, augstums 20 cm. Piemiņas vietā nepieciešams ievest melnzemi un iesēt zālienu, attiecīgās piemiņas plāksnes uzstādāmas vienā līmenī ar zemi, lai atvieglotu attiecīgās teritorijas kopšanu.